EUROPA-KOMMISSIONEN Bruxelles, den 12.10.2021 COM(2021) 642 final 2021/0227(BUD) ÆNDRINGSSKRIVELSE NR. 1 TIL FORSLAGET TIL DET ALMINDELIGE BUDGET FOR 2022 Forfinansiering af Brexittilpasningsreserven























Fortsat humanitær støtte til flygtninge i Tyrkiet og andre steder

























Ajourførte anslåede behov til landbrugsudgifter

























Andre tilpasninger og tekniske ajourføringer























































































Under henvisning til: –traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a, –Rådets afgørelse (EU, Euratom) 2020/2053 af 14. december 2020 om ordningen for Den Europæiske Unions egne indtægter, der trådte i kraft den 1. juni 2021, –Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget (…), særlig artikel 42, og –forslag til Den Europæiske Unions almindelige budget for regnskabsåret 2022 som vedtaget af Kommissionen den 9. juli 2021 forelægger Europa-Kommissionen hermed Europa-Parlamentet og Rådet ændringsskrivelse nr. 1 til forslaget til Den Europæiske Unions almindelige budget for regnskabsåret 2022 af de grunde, der er anført i nedenstående begrundelse. ÆNDRINGER I OVERSIGTEN OVER INDTÆGTER OG UDGIFTER EFTER SEKTION Ændringerne i den almindelige oversigt over udgifter og indtægter og oversigterne over indtægter og udgifter efter sektion kan ses på EUR-Lex ( https://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag. INDHOLDSFORTEGNELSE 1. Indledning 2. Brexittilpasningsreserven 3. Støtte til flygtninge i Tyrkiet 3.1 Betalinger i forbindelse med den øgede humanitære bistand, der blev foreslået i 2021 3.2 Styrkelse af instrumentet til førtiltrædelsesbistand i 2022 4. Den Europæiske Garantifond for Landbruget (EGFL) 5. Ajourføring af partnerskabsaftalerne om bæredygtigt fiskeri 6. Programmet for et digitalt Europa 7. Ajourføring af IPA III-bidraget til Erasmus+ 8. Decentrale agenturer og Den Europæiske Anklagemyndighed

8.1 Det Europæiske Luftfartssikkerhedsagentur (EASA) 8.2 Agenturet for Samarbejde mellem Energireguleringsmyndigheder (ACER) 8.3 Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) 8.4 Det Europæiske Center for Forebyggelse af og Kontrol med Sygdomme (ECDC) 8.5 Det Europæiske Lægemiddelagentur (EMA) 8.6 Den Europæiske Anklagemyndighed (EPPO) 8.7 Det Europæiske Asylstøttekontor (EASO) 8.8 Det Europæiske Agentur for den Operationelle Forvaltning af Store IT-systemer inden for Området med Frihed, Sikkerhed og Retfærdighed (eu-LISA) 9. Det Europæiske Forvaltningsorgan for Sundhed og Det Digitale Område 10. Tilpasninger af udgiftsområde 7 "Europæisk offentlig forvaltning" 10.1 Behandling af Det Forenede Kongeriges bidrag til personalepensioner som formålsbestemte indtægter til pensionsudgifter 10.2 Tilpasninger af stillingsfortegnelserne 10.2.1 Kommissionen og Rådet: Overdragelse af opgaver i forbindelse med ulykkesforsikring 10.2.2 Fordeling af stillinger på ansættelsesgrupper 10.2.3 Tilpasninger af EU-Udenrigstjenestens og Kommissionens stillingsfortegnelser på baggrund af overførslen af sager om det indre marked vedrørende vesteuropæiske lande, der ikke er medlemmer af EU, fra EU-Udenrigstjenesten til Kommissionen 11. Ajourføring af indtægter 11.1 Ajourføring af overslaget over egne indtægter baseret på ikkegenanvendt plastemballageaffald 11.2 Ajourføring af Det Forenede Kongeriges bidrag 11.3 Overførsel af Det Europæiske Kul- og Stålfællesskabs nettoaktiver 12. Yderligere ændring af budgetkontoplanen og budgetanmærkningerne

12.1 Det europæiske år for unge 12.2 Foreslåede ændringer i FÆB nr. 6/2021 12.3 Tilpasninger som følge af vedtagelsen af sektorspecifikke retsgrundlag 12.4 Pilotprojekter og forberedende foranstaltninger 13. Sammenfattende oversigt opdelt efter udgiftsområde i den flerårige finansielle ramme 1.Indledning Ændringsskrivelse nr. 1 (ÆS nr. 1/2022) til budgetforslaget for 2022 (BF 2022) dækker følgende elementer: ¾opførelse af 2022-bevillingerne til forfinansiering af brexittilpasningsreserven efter ikrafttrædelsen af forordningen om brexittilpasningsreserven i oktober 2021 ¾fortsat støtte til flygtninge fra konflikten i Syrien og andre steder samt til værtssamfundene i Tyrkiet, Jordan, Libanon og andre dele af regionen inden for rammerne af EU's overordnede migrationspolitik ¾ajourføring af de anslåede behov, formålsbestemte indtægter og bevillinger til landbrugsudgifter. Ud over ændrede markedsfaktorer tages der i ÆS nr. 1/2022 også hensyn til virkningen af de afgørelser, der er truffet i landbrugssektoren siden BF 2022 blev vedtaget i juli 2021, såvel som andre forslag, der forventes at få en væsentlig virkning i løbet af det kommende budgetår ¾ajourføring af de anslåede behov vedrørende partnerskabsaftalerne om bæredygtigt fiskeri under hensyntagen til ikrafttrædelsen af nye protokoller, navnlig med Gabon, Mauretanien og Cookøerne ¾justering af betalingsbevillingerne som følge af forsinkelser i vedtagelsen af basisretsakten og arbejdsprogrammerne under programmet for et digitalt Europa ¾ajourføring af bidraget fra instrumentet til førtiltrædelsesbistand (IPA III) til Erasmus+ ¾tilpasninger af bevillingerne til og/eller personalet i visse decentrale agenturer (EASA, ACER, EIOPA, ECDC, EMA, EASO og eu-LISA) og EPPO under hensyntagen til den seneste lovgivningsmæssige eller politiske udvikling vedrørende deres aktiviteter i 2022 ¾tilpasninger af indplaceringen af personalet i Det Europæiske Forvaltningsorgan for Sundhed og Det Digitale Område (HADEA) ¾tilpasninger af udgiftsområde 7 "Europæisk offentlig forvaltning", herunder behandlingen af Det Forenede Kongeriges bidrag til personalepensioner som formålsbestemte indtægter til pensionsudgifter samt visse tilpasninger af stillingsfortegnelserne ¾ajourføring af budgettets indtægtsside, navnlig for så vidt angår overslaget over egne indtægter baseret på ikkegenanvendt plastemballageaffald, det reviderede bidrag fra Det Forenede Kongerige og Det Europæiske Kul- og Stålfællesskabs bidrag og ¾tilpasninger af budgetkontoplanen og budgetanmærkningerne, navnlig efter vedtagelsen af forslag til ændringsbudget nr. 6/2021. Samlet set udgør nettovirkningen af ÆS nr. 1/2022 på udgiftssiden i BF 2022 en forhøjelse på 1 243,3 mio. EUR i forpligtelsesbevillinger og en forhøjelse på 1 231,7 mio. EUR i betalingsbevillinger, der kan opdeles i følgende komponenter:

(I mio. EUR) Program Forpligtelsesbevillinger Betalingsbevillinger Brexittilpasningsreserven 1 298,9 1 298,9 Fortsat støtte til syriske flygtninge og værtssamfund 71,0 265,0 Den Europæiske Garantifond for Landbruget (EGFL) 70,0 70,0 Partnerskabsaftaler om bæredygtigt fiskeri 10,9 21,4 Programmet for et digitalt Europa -216,0 Ajourføringer for decentrale agenturer 18,4 18,4 Tilpasninger under udgiftsområde 7 -225,9 -225,9 Andre tilpasninger 0 -0,1 I alt 1 243,3 1 231,7 Der findes flere oplysninger om de enkelte komponenter i de følgende afsnit. De relevante budgetposter og stillingsfortegnelser er beskrevet i budgetbilaget sammen med en ajourføring af indtægterne fra bl.a. de udgiftsændringer, der er medtaget i denne ændringsskrivelse. 2.Brexittilpasningsreserven Efter den politiske aftale, der blev indgået i juni 2021, trådte forordningen om brexittilpasningsreserven i kraft i begyndelsen af oktober. Forordningen indeholder bestemmelser om forfinansieringsbetalinger fordelt på årene 2021-2023 og ikke en enkelt forfinansieringsbetaling i 2021, som Kommissionen oprindeligt havde foreslået. Den tilsvarende tilpasning af forfinansieringen i 2021 er allerede medtaget i ændringsbudget nr. 3/2021, der blev vedtaget den 15. september 2021, og Kommissionen foreslår at opføre 2022-tranchen af forfinansiering i denne ændringsskrivelse med et beløb på ca. 1,3 mia. EUR (1,2 mia. EUR i 2018-priser). De finansielle bidrag til medlemsstaterne vil blive gennemført ved delt forvaltning i overensstemmelse med finansforordningens artikel 63. Budgetpost Betegnelse Forpligtelsesbevillinger Betalingsbevillinger 30 04 03 Brexittilpasningsreserven 1 298 919 000 1 298 919 000 I alt 1 298 919 000 1 298 919 000 3.Støtte til flygtninge i Tyrkiet 3.1 Betalinger i forbindelse med den øgede humanitære bistand, der blev foreslået i 2021 I forslag til ændringsbudget (FÆB) nr. 5/2021 foreslog Kommissionen at yde fortsat støtte til de mest sårbare af de ca. 3,7 mio. flygtninge, der som følge af konflikten i Syrien og andre steder opholder sig i Tyrkiet. Konkret er der behov for et samlet beløb på 325 mio. EUR i forpligtelsesbevillinger for at sikre fortsat humanitær bistand til flygtninge i Tyrkiet ved at udvide dækningen af det sociale krisesikkerhedsnet (ESSN), gennem hvilket der foretages månedlige kontantoverførsler til mere end 1,5 millioner flygtninge. For at stille dette beløb til rådighed foreslog Kommissionen at kombinere den fulde uudnyttede margen under udgiftsområde 6 "Naboområder og verden" i 2021 på 149,6 mio. EUR med 100,4 mio. EUR i forpligtelsesbevillinger under bevillingsrammen for humanitær bistand i 2021 og yderligere 75 mio. EUR fra budgetposten for humanitær bistand i 2022. For så vidt angår betalingsbevillingerne meddelte Kommissionen i FÆB nr. 5/2021, at virkningen af de fortsatte foranstaltninger på betalingerne for 2022 ville blive indarbejdet i ændringsskrivelsen til budgetforslaget for 2022. På grundlag af en detaljeret vurdering af betalingsbehovene i 2022 anslår Kommissionen, at der i 2022 er behov for et beløb på 265 mio. EUR i betalingsbevillinger for at dække de yderligere humanitære bistandsforanstaltninger, der blev foreslået i 2021, nemlig forlængelsen af programmet for det sociale krisesikkerhedsnet (ESSN). Budgetpost Betegnelse Forpligtelsesbevillinger Betalingsbevillinger 14 03 01 Humanitær bistand 0 265 000 000 I alt 0 265 000 000 3.2 Styrkelse af instrumentet til førtiltrædelsesbistand i 2022 Det vil fortsat være nødvendigt at støtte flygtninge i Tyrkiet i 2022. Ved denne ændringsskrivelse foreslår Kommissionen at gøre delvis brug af den resterende uudnyttede margen under udgiftsområde 6 med et beløb på 71 mio. EUR i forpligtelsesbevillinger, således at der stadig er 33 mio. EUR i forpligtelsesbevillinger til rådighed til uforudsete behov i 2022. Der anmodes om 71 mio. EUR i forpligtelsesbevillinger til at styrke finansieringen af aktiviteter for flygtninge og værtssamfund i Tyrkiet inden for rammerne af instrumentet til førtiltrædelsesbistand. Disse 71 mio. EUR supplerer de 120 mio. EUR, der skal indgås forpligtelser for fra de programmerede beløb under instrumentet til førtiltrædelsesbistand i 2022, navnlig til migrationsforvaltning og beskyttelse af grænser samt andre socioøkonomiske foranstaltninger. Budgetpost Betegnelse Forpligtelsesbevillinger Betalingsbevillinger 15 02 02 01 Forberedelse af tiltrædelsen 71 000 000 0 I alt 71 000 000 0 Kommissionen anslår, at der ikke er behov for yderligere betalingsbevillinger i 2022 for at dække betalingsbehovet i forbindelse med de foreslåede 71 mio. EUR i forpligtelsesbevillinger. 4.Den Europæiske Garantifond for Landbruget (EGFL) I ÆS nr. 1/2022 ajourføres overslagene over landbrugsudgifterne på baggrund af de seneste økonomiske data og lovgivningsrammer. I september 2021 rådede Kommissionen over de første indikationer af produktionsniveauet for 2021, udsigterne for landbrugsmarkederne og de faktiske tal for det meste af budgetgennemførelsen for 2021 for så vidt angår EGFL under delt forvaltning, som danner udgangspunkt for de ajourførte overslag over budgetbehovene for 2022. Ud over at tage markedsfaktorerne i betragtning tager ÆS nr. 1/2022 også hensyn til virkningen af de lovgivningsmæssige afgørelser, der er blevet truffet på landbrugsområdet siden vedtagelsen af BF 2022 i juli 2021, samt en række afgørelser, der er under forberedelse og forventes vedtaget inden længe. Samlet set anslås EGFL-behovet for 2022 (efter hensyntagen til EGFL-bestemmelserne om finansiel disciplin) nu til 40 919,9 mio. EUR , hvilket er en stigning på 70 mio. EUR i forhold til BF 2022. Denne forhøjelse skyldes udelukkende yderligere behov for direkte betalinger.

BF 2022 omfattede allerede virkningen af medlemsstaternes meddelelser af 19. februar 2021 om overførsler mellem direkte betalinger og udvikling af landdistrikterne. På tidspunktet for udarbejdelsen af BF 2022 var meddelelserne om gennemførelsen af de forskellige ordninger for direkte betalinger for kalenderåret 2021 imidlertid stadig under gennemgang, og deres virkninger på de enkelte ordninger for regnskabsåret 2022 kunne derfor endnu ikke tages i betragtning i BF 2022. Disse er nu medtaget i ÆS nr. 1/2022. Navnlig er behovet til grundbetalingsordningen og ordningen for mindre landbrugere lidt større end i BF 2022, og behovet til den generelle arealbetalingsordning og ordningen for unge landbrugere er mindre. De formålsbestemte indtægter, der anslås at være til rådighed i 2022 (551 mio. EUR), er uændrede i forhold til BF 2022. I modsætning til tidligere år indeholder ÆS nr. 1/2022 ikke en forventet fremførsel af formålsbestemte indtægter fra 2021 til 2022. Budgetgennemførelsen for EGFL for 2021 skrider godt frem, navnlig hvad angår direkte betalinger . Den finansielle disciplin, der blev anvendt i budgettet for 2021, beløb sig til 883 mio. EUR, heraf 487,6 mio. EUR til oprettelse af krisereserven og yderligere 395,4 mio. EUR til reduktion af det beløb, der er til rådighed til direkte betalinger, således at EGFL-nettosaldoen overholdes. I henhold til finansforordningens artikel 12, stk. 2, litra d), vil overskuddet for 2021 blive fremført til 2022 med henblik på tilbagebetaling til landbrugerne for delvist at kompensere for denne yderligere nedskæring inden for rammerne af den finansielle disciplin i 2021. De uudnyttede bevillinger på 487,6 mio. EUR til reserven til kriser i landbrugssektoren i 2021, som ikke vil blive udnyttet, vil blive fremført til tilbagebetaling til landbrugere, der er underlagt finansiel disciplin i 2022. Som følge af disse ajourføringer foreslår Kommissionen at opjustere udgiftsoverslagene for landbruget med 70 mio. EUR i forhold til BF 2022. For at dække EGFL's behov i 2022 vil der være behov for 40 368,9 mio. EUR i forpligtelsesbevillinger, herunder 497,3 mio. EUR til reserven til kriser i landbrugssektoren. Dette samlede beløb ligger under EGFL-nettosaldoen på 40 639 mio. EUR, hvilket betyder, at der er en margen på 270,1 mio. EUR til rådighed. Det betyder, at finansiel disciplin kun anvendes med henblik på oprettelse af reserven til kriser i landbrugssektoren for regnskabsåret 2022 . Budgetpost Betegnelse Forpligtelsesbevillinger Betalingsbevillinger 08 02 05 01 POSEI og de mindre øer i Det Ægæiske Hav (direkte betalinger) 0 0 08 02 05 02 Generel arealbetalingsordning (SAPS) -41 000 000 -41 000 000 08 02 05 03 Omfordelingsbetaling 3 000 000 3 000 000 08 02 05 04 Grundbetalingsordningen 86 000 000 86 000 000 08 02 05 05 Betaling for landbrugsmetoder, der er til gavn for klimaet og miljøet -4 000 000 -4 000 000 08 02 05 06 Betaling til områder med naturbetingede begrænsninger 0 0 08 02 05 07 Betaling til unge landbrugere -39 000 000 -39 000 000 08 02 05 08 Arealstøtte for bomuld 0 0 08 02 05 09 En frivillig ordning for koblet støtte 5 000 000 5 000 000 08 02 05 10 Ordningen for små landmænd 60 000 000 60 000 000 08 02 05 11 Reserve til kriser i landbruget 0 0 08 02 05 12 Tilbagebetaling af direkte betalinger til landbrugere fra bevillinger, der er fremført i forbindelse med finansdisciplin 0 0 I alt 70 000 000 70 000 000 5. Ajourføring af partnerskabsaftalerne om bæredygtigt fiskeri Kommissionen har, jf. del II, punkt C, i den interinstitutionelle aftale (IIA) , gennemgået de senest tilgængelige oplysninger for så vidt angår partnerskabsaftalerne om bæredygtigt fiskeri samt de forventede behov for 2022 på baggrund af udviklingen i forhandlingerne med de berørte tredjelande. På baggrund af denne gennemgang foreslår Kommissionen at flytte 54 mio. EUR i forpligtelsesbevillinger og 51 mio. EUR i betalingsbevillinger fra reserven (budgetartikel 30 02 02) til aktionsposten (08 05 01 Fastsættelse af en reguleringsramme for EU-fiskerfartøjers fiskeri i tredjelandsfarvande). Denne budgetneutrale overførsel vedrører fiskeriaftalerne med Gabon, Mauretanien og Cookøerne, for hvilke der er indgået aftaler, og som vil finde midlertidig anvendelse fra midten af november. De disponible forpligtelsesbevillinger, der omfatter både reserven (58,3 mio. EUR) og den vigtigste aktionspost (84,3 mio. EUR), beløber sig til 142,6 mio. EUR. I betragtning af resultatet af forhandlingerne og de deraf følgende aftaler, der er indgået med Cookøerne, Mauretanien og Gabon, beløber det endelige samlede behov sig til 153,5 mio. EUR. Der er derfor behov for et yderligere beløb på 10,9 mio. EUR for at kunne opfylde de kontraktlige forpligtelser. Hvad angår betalingsbevillingerne, der omfatter både reserven (55,3 mio. EUR) og den vigtigste aktionspost (84 mio. EUR), beløber de disponible bevillinger sig til 139,3 mio. EUR. I betragtning af betalingsbehovet på 160,7 mio. EUR til dækning af eksisterende protokoller og under hensyntagen til de aftaler, der er indgået med Cookøerne, Mauretanien og Gabon, overstiger det samlede betalingsbehov det disponible budget med 21,4 mio. EUR. i EUR Budgetpost Betegnelse Forpligtelsesbevillinger Betalingsbevillinger 08 05 01 Fastsættelse af en reguleringsramme for EU-fiskerfartøjers fiskeri i tredjelandsfarvande 64 925 000 72 425 000 30 02 02 Opdelte bevillinger (Reserve til budgetartikel 08 05 01) -54 000 000 -51 000 000 I alt 10 925 000 21 425 000 6.Programmet for et digitalt Europa På grund af forsinkelser i vedtagelsen af arbejdsprogrammerne til gennemførelse af programmet for et digitalt Europa efter den sene vedtagelse af den dertil knyttede basisretsakt må flere indkaldelser af forslag udskydes til slutningen af 2022. Som følge heraf kan betalingsbevillingerne i BF 2022 reduceres med 216 mio. EUR som følger: EUR Budgetpost Betegnelse Forpligtelsesbevillinger Betalingsbevillinger 02 04 01 10 Cybersikkerhed -5 000 000 02 04 01 11 Det Europæiske Industri-, Teknologi- og Forskningskompetencecenter for Cybersikkerhed -118 000 000 02 04 03 Kunstig intelligens -49 000 000 02 04 04 Færdigheder -5 000 000 02 04 05 01 Udrulning -39 000 000 I alt 0 -216 000 000 7.Ajourføring af IPA III-bidraget til Erasmus+ Oprindelig blev der afsat et IPA III-bidrag til Erasmus+ på 3,7 mio. EUR til at støtte Bologna-aktiviteter, der skulle programmeres inden for rammerne af IPA-udvalgsproceduren, heraf 2,2 mio. EUR i 2022 og 1,5 mio. EUR i 2025. På grund af forsinkelsen i vedtagelsen af IPA III-basisretsakten og status i forhandlingerne om den internationale dimension af Erasmus+-programmet vil det imidlertid ikke være muligt at anvende det beløb på 2,2 mio. EUR i 2022, der var afsat til Bologna-aktiviteter, og dette beløb vil derfor blive omprogrammeret til andre aktiviteter under IPA. Disse ændringer påvirker BF 2022 samt den finansielle programmering af det beløb, der er planlagt for 2025. Den foreslåede ændring af BF 2022 har følgende — overordnet set neutrale — indvirkning på IPA-budgetposterne: Budgetpost Betegnelse Forpligtelsesbevillinger Betalingsbevillinger 15 02 01 02 Erasmus+ — bidrag fra IPA III -2 200 000 0 15 02 01 01 Forberedelse af tiltrædelsen 2 200 000 0 I alt 0 0 8.Decentrale agenturer og Den Europæiske Anklagemyndighed 8.1 Det Europæiske Luftfartssikkerhedsagentur (EASA) ReFuelEU Aviation-forslaget har til formål at sikre lige konkurrencevilkår for bæredygtig lufttransport. Som en del af forslaget vil EASA skulle levere data om flybrændstofpåfyldning i Unionens lufthavne til kompetente nationale myndigheder. Fra 2025 vil EASA også skulle offentliggøre tekniske rapporter om de økonomiske aktørers overholdelse af forpligtelserne inden for rammerne af ReFuelEU Aviation. For at gøre det muligt for EASA at udføre disse yderligere opgaver foreslår Kommissionen, at der tilføjes en AD5-stilling til antallet af stillinger i budgetforslaget for 2022, og at EU's bidrag til EASA på reserveposten forhøjes med 1,8 mio. EUR i 2022, der skal udlignes af en tilsvarende reduktion af budgetartikel 02 03 01: Connecting Europe-faciliteten (CEF) — Transport. Budgetpost Betegnelse Forpligtelsesbevillinger Betalingsbevillinger 02 03 01 Connecting Europe-faciliteten (CEF) — Transport -1 800 000 -1 800 000 30 02 02 Opdelte bevillinger (Reserve til budgetartikel 02 10 01) 1 800 000 1 800 000 I alt 0 0 Den ajourførte stillingsfortegnelse fremgår af budgetbilaget.

8.2 Agenturet for Samarbejde mellem Energireguleringsmyndigheder (ACER) I henhold til artikel 33, stk. 10, i forordning (EU) 2019/942 af 5. juni 2019 har Kommissionen foretaget en vurdering af, om de finansielle og menneskelige ressourcer, som ACER har til rådighed, er tilstrækkelige til, at det kan opfylde sin rolle i henhold til den omarbejdede forordning om at arbejde hen imod et indre marked for energi og bidrage til energisikkerhed til gavn for Unionens forbrugere. På grund af konsekvenserne af covid-19-pandemien blev vurderingen forsinket et år. Det fremgår af vurderingen, at agenturet har behov for yderligere 18 stillinger i stillingsfortegnelsen, 1 kontraktansat og 6 udstationerede nationale eksperter for at kunne varetage sine opgaver fuldt ud i perioden 2022-2027, heraf 4 stillinger i stillingsfortegnelsen, 1 kontraktansat og 6 udstationerede nationale eksperter i 2022. Ud af de 25 ekstra årsværk, der er behov for, vil 15 blive finansieret af de gebyrer, som agenturet opkræver, mens de resterende 10 finansieres af EU's bidrag. De yderligere ressourcer vil gøre det muligt for agenturet fuldt ud at varetage de opgaver, det har fået overdraget i henhold til allerede eksisterende EU-lovgivning. Det ekstra personale vil få til opgave at forbedre den juridiske kvalitet af ACER's afgørelse, integrationen af det europæiske elektricitetsmarked og forordningen om integritet og gennemsigtighed på engrosenergimarkederne (REMIT). For hvert af årene i perioden kan det yderligere personale finansieres gennem EU's bidrag til ACER som fastsat i den finansielle programmering i budgetforslaget for 2022, idet der tages hensyn til højere gebyrindtægter. Den ajourførte stillingsfortegnelse fremgår af budgetbilaget. 8.3 Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) I budgetforslaget for 2022 indeholdt EIOPA's stillingsfortegnelse for 2022 ikke længere en AD 15-stilling. Efter sin genudnævnelse for endnu en femårig periode blev EIOPA's administrerende direktør imidlertid omklassificeret fra AD14 til AD15. EIOPA's stillingsfortegnelse for 2022 skal derfor tilpasses i overensstemmelse hermed. Den ajourførte stillingsfortegnelse fremgår af budgetbilaget. 8.4 Det Europæiske Center for Forebyggelse af og Kontrol med Sygdomme (ECDC) I ændringsbudget nr. 2/2021 og bevillingsoverførsel DEC5/2021 foreslog Kommissionen at styrke ECDC med i alt 106 mio. EUR for at håndtere problemet med genomsekventering som følge af covid-19-pandemien. Agenturet har formået at gennemføre størstedelen af de supplerende midler, men et overskud på 20 mio. EUR blev tilbageført ved forslag til ændringsbudget nr. 6/2021. Der vil stadig være behov for 10 mio. EUR i 2022 for at fortsætte de covid-19-foranstaltninger, der blev påbegyndt i 2021. Kommissionen foreslår derfor at forhøje ECDC's budget i 2022 med 10 mio. EUR. Kommissionen vil i forbindelse med udarbejdelsen af budgetforslaget for 2023 gennemgå de resterende behov for 2023. Budgetpost Betegnelse Forpligtelsesbevillinger Betalingsbevillinger 06 10 01 Det Europæiske Center for Forebyggelse af og Kontrol med Sygdomme 10 000 000 10 000 000 I alt 10 000 000 10 000 000 8.5 Det Europæiske Lægemiddelagentur (EMA) I pakken om sundhedsunionen af 11. november 2020 foreslog Kommissionen en strukturel styrkelse af EMA's rolle i forbindelse med kriseberedskab og krisestyring, navnlig for at sikre, at kritisk mangel på lægemidler og medicinsk udstyr i krisesituationer undgås i hele Unionen. Som led i forslaget skulle der i 2021 udvikles et nyt IT-system til overvågning af og rapportering om mangel på lægemidler og medicinsk udstyr. Den nødvendige udbudsprocedure for IT-systemet har imidlertid taget længere tid end oprindeligt forventet, hvorfor 17,8 mio. EUR blev tilbageført ved forslag til ændringsbudget nr. 6/2021, hvoraf det ved denne ændringsskrivelse foreslås at stille 14 mio. EUR til rådighed igen i 2022. Kommissionen vil i forbindelse med udarbejdelsen af budgetforslaget for 2023 gennemgå de resterende behov for 2023. Budgetpost Betegnelse Forpligtelsesbevillinger Betalingsbevillinger 06 10 03 01 Unionens bidrag til Det Europæiske Lægemiddelagentur 14 000 000 14 000 000 I alt 14 000 000 14 000 000 8.6 Den Europæiske Anklagemyndighed (EPPO) EPPO påbegyndte sin virksomhed den 1. juni 2021, og sagsmængden i myndighedens første aktive måneder synes at være i overensstemmelse med EPPO's indledende vurdering: Antallet af uafsluttede og nye sager inden for rammerne af EPPO's procedurer øges måned for måned. Kommissionen foreslår derfor at tilpasse EPPO's budget og personaleressourcer med 76 stillinger i stillingsfortegnelsen (heraf 62 AD-stillinger og 14 AST-stillinger), 13 kontraktansatte og 29 udstationerede nationale eksperter. Denne forhøjelse foreslås for en periode på tre år (2022-2024) for at gøre det muligt for EPPO at håndtere efterslæbet af sager inden for en rimelig frist. Kommissionen vil derfor på ny vurdere personalesituationen i EPPO ved udgangen af 2023, hvor det uundgåelige efterslæb fra iværksættelsen af myndighedens aktiviteter burde være afviklet, således at der tegner sig et mere klart billede af dette nye organs normale arbejdsbyrde. Denne analyse vil give input til det foreslåede budget og personale for de kommende år. For at dække de ekstra personaleomkostninger i 2022 og under hensyn til det gennemsnitlige antal ansættelser midt på året foreslår Kommissionen at forhøje bevillingerne med 7,5 mio. EUR i forhold til BF 2022. Budgetpost Betegnelse Forpligtelsesbevillinger Betalingsbevillinger 07 10 08 Den Europæiske Anklagemyndighed (EPPO) 7 500 000 7 500 000 I alt 7 500 000 7 500 000 Den ajourførte stillingsfortegnelse fremgår af budgetbilaget. 8.7 Det Europæiske Asylstøttekontor (EASO) Fordelingen af stillinger på de forskellige lønklasser i stillingsfortegnelsen for Det Europæiske Asylstøttekontor (EASO) som fremsendt af EASO i forbindelse med udarbejdelsen af budgetforslaget for 2022 giver ikke mulighed for den nødvendige karriereudvikling for personalet gennem omklassificering. Efter en gennemgang af lønklasserne med agenturet foreslår Kommissionen at tilpasse fordelingen af lønklasserne i stillingsfortegnelsen i overensstemmelse hermed. Det samlede budget og det samlede antal stillinger for EASO forbliver uændret. Den ajourførte stillingsfortegnelse fremgår af budgetbilaget. 8.8 Det Europæiske Agentur for den Operationelle Forvaltning af Store IT-systemer inden for Området med Frihed, Sikkerhed og Retfærdighed (eu-LISA)

I maj 2018 foreslog Kommissionen at tildele eu-LISA yderligere opgaver i forbindelse med ajourføringen af visuminformationssystemet (VIS). Den aftale, der blev indgået i juli 2021 om den nye forordning, bekræfter eu-LISA's yderligere opgaver som foreslået af Kommissionen, men tidsplanen for den politiske aftale giver ikke agenturet tilstrækkelig tid til at gøre god brug af de bevillinger og det personale, der oprindeligt var planlagt for 2021. Derfor foreslår Kommissionen at udskyde de midler, der var planlagt i den oprindelige finansieringsoversigt for hvert år i FFR-perioden, med et år, således at de kan gennemføres fra 2022. Agenturet har tilbageført de forpligtelsesbevillinger, der var budgetteret med for 2021 (17,2 mio. EUR) ved budgetmyndighedens bevillingsoverførsel DEC 18/2021, og de bevillinger, der blev anmodet om til dette formål i budgetforslaget for 2022, kan ved denne ændringsskrivelse reduceres med 13,1 mio. EUR. Budgetpost Betegnelse Forpligtelsesbevillinger Betalingsbevillinger 11 10 02 Den Europæiske Unions Agentur for den Operationelle Forvaltning af Store IT-systemer inden for Området med Frihed, Sikkerhed og Retfærdighed (eu-LISA) -13 100 000 -13 100 000 I alt -13 100 000 -13 100 000 9.Det Europæiske Forvaltningsorgan for Sundhed og Det Digitale Område Det Europæiske Forvaltningsorgan for Sundhed og Det Digitale Område (HADEA) blev oprettet i begyndelsen af 2021 som et nyt forvaltningsorgan. Stillingsfortegnelsen i budgetforslaget omfattede en prognose over de udstationerede tjenestemænd fra Kommissionen. De faktisk ansatte udstationerede tjenestemænd vil imidlertid beholde deres indplacering i Kommissionen, og derfor skal HADEA's stillingsfortegnelse for 2022 tilpasses i overensstemmelse hermed, mens EU's bidrag til agenturet forbliver uændret. Den ajourførte stillingsfortegnelse fremgår af budgetbilaget. 10.Tilpasninger af udgiftsområde 7 "Europæisk offentlig forvaltning" 10.1 Behandling af Det Forenede Kongeriges bidrag til personalepensioner som formålsbestemte indtægter til pensionsudgifter I overensstemmelse med artikel 142 i aftalen om Det Forenede Kongeriges udtræden af Den Europæiske Union ("udtrædelsesaftalen") indbetaler Det Forenede Kongerige hvert år sin andel af de pensionsydelser til personalet, som EU-ansatte har optjent indtil den 31. december 2020, til EU-budgettet. Det Forenede Kongeriges første betaling i forbindelse med personalepensioner forfalder i 2022. I budgetforslaget for 2022 opføres dette bidrag på budgettets indtægtsside som en del af den overordnede budgetpost, hvor alle Det Forenede Kongeriges bidrag som følge af udtrædelsesaftalen er indeholdt (indtægtspost 6 6 0 2). I betragtning af den direkte forbindelse mellem Det Forenede Kongeriges bidrag, der beregnes på grundlag af de individuelle ydelser til pensioneret personale og de årlige pensionsydelser og andre personaleydelser, der betales over EU-budgettet, samt de dertil knyttede udgifter, foreslår Kommissionen, at Det Forenede Kongeriges bidrag (der beløber sig til ca. 225 mio. EUR i 2022) opføres som formålsbestemte indtægter direkte under den relevante budgetpost for pensionsudgifter. Beløbene på denne budgetpost kan reduceres i overensstemmelse hermed. Budgetpost Betegnelse Forpligtelsesbevillinger Betalingsbevillinger 21 01 01 Pensioner og godtgørelser -225 000 000 -225 000 000 I alt -225 000 000 -225 000 000 Budgetanmærkningerne ajourføres i budgetbilaget i overensstemmelse hermed. 10.2 Tilpasninger af stillingsfortegnelserne 10.2.1 Kommissionen og Rådet: Overdragelse af opgaver i forbindelse med ulykkesforsikring I juni 2021 blev det besluttet at overdrage forvaltningsopgaverne vedrørende Rådets Generalsekretariats (GSR) ulykkesforsikring fra GSR til PMO. Ifølge aftalen mellem GSR og PMO skal der overdrages 1 AST-stilling til PMO sammen med de dertil knyttede bevillinger. De tilsvarende virkninger for Det Europæiske Råds og Rådets sektion i budgetforslaget for 2022 fremgår af nedenstående tabel: Budgetpost Betegnelse Forpligtelsesbevillinger Betalingsbevillinger Sektion II — Det Europæiske Råd og Rådet 1 1 0 0 Grundløn -37 052 -37 052 1 1 0 2 Vedtægtsbestemte rettigheder knyttet til den ansattes personlige forhold -13 000 -13 000 1 1 0 3 Social sikring -1 000 -1 000 I alt -51 052 -51 052 Sektion III — Kommissionen 20 03 16 01 O3 01 01 01 Kontoret for Forvaltning og Fastsættelse af Individuelle Rettigheder — Vederlag og godtgørelser 46 000 46 000 I alt 46 000 46 000 10.2.2 Fordeling af stillinger på ansættelsesgrupper Kommissionen har forpligtet sig til at sikre et stabilt personaleniveau under den nuværende FFR. De store politiske udfordringer, der skal håndteres — lige fra foranstaltningerne til afhjælpning af covid-19-pandemien til bekæmpelse af klimaændringer — øger ikke desto mindre behovet for højt kvalificerede politiske medarbejdere med passende profiler i ansættelsesgruppen for administratorer. I stedet for at anmode om ekstra ressourcer til at håndtere disse udfordringer foreslås det at omdanne yderligere 90 AST6-stillinger til 90 AD5-stillinger i 2022. Dette vil føre til budgetbesparelser på 0,956 mio. EUR på den centrale budgetpost for lønninger. Budgetpost Betegnelse Forpligtelsesbevillinger Betalingsbevillinger 20 01 02 01 Vederlag og godtgørelser — I hovedsædet og i Kommissionens repræsentationskontorer -955 000 -955 000 20 01 02 02 Udgifter og godtgørelser ved ansættelse, forflyttelse og udtræden af tjenesten — i hovedsædet og i Kommissionens repræsentationskontorer -1 000 -1 000 I alt -956 000 -956 000 De ajourførte stillingsfortegnelser fremgår af budgetbilaget.

10.2.3 Tilpasninger af EU-Udenrigstjenestens og Kommissionens stillingsfortegnelser på baggrund af overførslen af sager om det indre marked vedrørende vesteuropæiske lande, der ikke er medlemmer af EU, fra EU-Udenrigstjenesten til Kommissionen Som aftalt i de seneste drøftelser mellem Kommissionens og EU-Udenrigstjenestens generalsekretærer vil Kommissionen overtage en række opgaver vedrørende det indre marked fra EU-Udenrigstjenesten. EU-Udenrigstjenesten vil derfor overføre de tilsvarende ressourcer (1 AD11-stilling, 2 AD10-stillinger og 1 AST9-stilling) til Kommissionen og reducere sin stillingsfortegnelse og sit budget i overensstemmelse hermed. For tre af tjenestemændenes vedkommende vil overførslen finde sted allerede i 2021 og senest den 1. januar 2022 for den fjerde tjenestemand. Tallene er baseret på den antagelse, at disse fire tjenestemænd vil blive betalt af Kommissionen for hele 2022, selv om de kan udstationeres i de første seks måneder. Det overførte budget omfatter også visse infrastruktur- og IT-budgetposter. Budgetpost Betegnelse Forpligtelsesbevillinger Betalingsbevillinger Sektion X — Tjenesten for EU's Optræden Udadtil 1 1 0 0 Grundløn -444 000 -444 000 1 1 0 2 Vedtægtsbestemte rettigheder knyttet til den ansattes personlige forhold -110 000 -110 000 1 1 0 3 Social sikring -17 000 -17 000 1 4 0 Tjenesterejser -18 800 -18 800 2 0 1 0 Rengøring og vedligeholdelse -9 900 -9 900 2 0 1 1 Vand, gas, elektricitet og opvarmning -3 000 -3 000 2 0 1 2 Bygningers sikkerhed og overvågning -14 200 -14 200 2 1 0 0 Informations- og kommunikationsteknologi -26 000 -26 000 I alt -642 900 -642 900 Sektion III — Kommissionen 20 01 02 01 Vederlag og godtgørelser — I hovedsædet og i Kommissionens repræsentationskontorer 603 000 603 000 20 01 02 02 Udgifter og godtgørelser ved ansættelse, forflyttelse og udtræden af tjenesten — i hovedsædet og i Kommissionens repræsentationskontorer 1 000 1 000 20 02 06 01 Tjenesterejser 18 800 18 800 20 03 01 02 Udgifter til bygninger 12 900 12 900 20 03 07 02 Opsyn med bygninger — Bruxelles 14 200 14 200 20 04 02 Digital arbejdsplads 26 000 26 000 I alt 675 900 675 900 11.Ajourføring af indtægter 11.1 Ajourføring af overslaget over egne indtægter baseret på ikkegenanvendt plastemballageaffald Den nye afgørelse om egne indtægter (Rådets afgørelse (EU, Euratom) 2020/2053 af 14. december 2020) blev godkendt af alle medlemsstater senest den 31. maj 2021. Den trådte derfor i kraft den 1. juni 2021. Med afgørelsen om egne indtægter blev der indført en ny kategori af egne indtægter baseret på ikkegenanvendt plastemballageaffald, som Kommissionen har opført i budgetforslaget for 2022. Ikkegenanvendt plastemballageaffald er resultatet af forskellen mellem plastemballageaffaldet og den genanvendte mængde heraf. Den af Kommissionen anvendte prognose over plastemballageaffald er baseret på følgende metode: de årlige vækstrater for BNI i faste priser for 2017/2018-2021 ifølge Kommissionens seneste økonomiske prognose anvendes på de seneste resultatdata for plastemballageaffald. Medlemsstaternes genanvendelsesprocenter antages at følge en lineær konvergenskurs mellem genanvendelsesraten baseret på de senest tilgængelige resultatdata (2017/2018) og EU's genanvendelsesmål på 50 %, der skal nås inden 2025. Stigningen i genanvendelsesprocenterne er begrænset til 2 procentpoint om året for at sikre en realistisk konvergenskurs. Genanvendelsesprocenten for de medlemsstater, der allerede har nået eller overgået målet i 2017/2018, holdes konstant. Prognosen for alle medlemsstater blev på grundlag af denne metode og under hensyntagen til de ajourførte prognosegrundlag fra Luxembourg, Portugal og Rumænien vedtaget på det 181. møde i Det Rådgivende Udvalg for Egne Indtægter (CCRP) den 26. maj 2021. I henhold til artikel 15 i overdragelsesforordningen om egne indtægter baseret på plastemballageaffald blev medlemsstaterne opfordret til at forelægge Kommissionen deres ajourførte prognose over vægten af ikkegenanvendt plastemballageaffald senest den 31. juli 2021. Tjekkiet, Tyskland, Spanien, Kroatien, Italien, Ungarn, Østrig og Slovakiet har forelagt Kommissionen ajourførte prognoser for ikkegenanvendt plastemballageaffald for 2021 og 2022. Belgien, Bulgarien, Polen og Sverige bekræftede de prognosegrundlag, der blev aftalt på mødet i Det Rådgivende Udvalg for Egne Indtægter den 26. maj 2021. De resterende medlemsstater har ikke forelagt ajourførte prognoser for ikkegenanvendt plastemballageaffald for 2021 og 2022. I den forbindelse og som en undtagelse fra den årlige prognosticeringsprocedure i Det Rådgivende Udvalg for Egne Indtægter, der finder sted en gang om året i maj, aftalte Kommissionen på mødet i Det Rådgivende Udvalg for Egne Indtægter i september med alle medlemsstater et ajourført sæt overslag for 2021 og 2022 udelukkende over egne indtægter baseret på ikkegenanvendt plastemballageaffald. I forhold til resultaterne af mødet i Det Rådgivende Udvalg for Egne Indtægter i maj fører det ajourførte overslag til ændringer for et begrænset antal medlemsstater, men samlet set vil de egne indtægter fra ikkegenanvendt plastemballageaffald kun være 2 mio. EUR lavere som følge af en lidt lavere plastbase (i ton). 2022 — egne indtægter baseret på plastemballageaffald — virkning i forhold til det foregående overslag Plastbaserede egne indtægter, bruttobidrag Plastbaserede egne indtægter, fast korrektion Plastbaserede egne indtægter, nettobidrag (CCRP — maj/FÆB nr. 4) Plastbaserede egne indtægter, nettobidrag (CCRP — september) Forskel i plastbaserede egne indtægter, bidrag BNI-baserede egne indtægter, bidrag (CCRP — maj/FÆB nr. 4) BNI-baserede egne indtægter, bidrag (CCRP — september) Forskel i BNI-baserede egne indtægter, bidrag, som følge af revideret overslag over plastbaserede egne indtægter Samlet forskel (plastbaserede egne indtægter + BNI-baserede egne indtægter, bidrag) CCRP — maj CCRP — september ændr. % ændr. BE 153 153 0 0,0 % 0 153 153 0 3 864 3 864 0,08 0,1 BG 46 46 0 0,0 % 22 24 24 0 517 517 0,01 0,0 CZ 95 88 -8 -8,1 % 32 63 55 -8 1 783 1 783 0,04 -7,6 DK 124 124 0 0,0 % 0 124 124 0 2 677 2 677 0,05 0,1 DE 1 365 1 392 26 1,9 % 0 1 365 1 392 26 28 780 28 781 0,57 27,0 EE 27 27 0 0,0 % 4 23 23 0 230 230 0,00 0,0 IE 150 150 0 0,0 % 0 150 150 0 2 389 2 389 0,05 0,0 EL 84 84 0 0,0 % 33 51 51 0 1 406 1 406 0,03 0,0 ES 671 663 -6 -0,9 % 142 529 521 -8 9 962 9 962 0,20 -7,8 FR 1 258 1 258 0 0,0 % 0 1 258 1 258 0 19 834 19 834 0,40 0,4 HR 30 31 2 5,5 % 13 17 18 2 436 436 0,01 1,6 IT 955 945 -10 -1,1 % 184 771 761 -10 14 172 14 172 0,28 -9,9 CY 7 7 0 0,0 % 3 4 4 0 171 171 0,00 0,0 LV 21 21 0 0,0 % 6 15 15 0 251 251 0,01 0,0 LT 21 21 0 0,0 % 9 12 12 0 403 403 0,01 0,0 LU 14 14 0 0,0 % 0 14 14 0 354 354 0,01 0,0 HU 189 183 -6 -3,0 % 30 159 153 -6 1 179 1 179 0,02 -5,6 MT 9 9 0 0,0 % 1 8 8 0 103 103 0,00 0,0 NL 213 213 0 0,0 % 0 213 213 0 6 688 6 688 0,13 0,1 AT 149 153 3 2,2 % 0 149 153 3 3 164 3 164 0,06 3,3 PL 498 498 0 0,0 % 117 381 381 0 4 296 4 296 0,09 0,1 PT 201 201 0 0,0 % 31 170 170 0 1 707 1 707 0,03 0,0 RO 183 183 0 0,0 % 60 123 123 0 1 877 1 877 0,04 0,0 SI 17 17 0 0,0 % 6 11 11 0 388 388 0,01 0,0 SK 55 53 -2 -3,8 % 17 38 36 -2 779 779 0,02 -2,1 FI 69 69 0 0,0 % 0 69 69 0 1 994 1 994 0,04 0,0 SE 106 106 0 0,0 % 0 106 106 0 4 241 4 241 0,08 0,1 EU-27 6 711 6 709 -0,2 0,0 % 711 6 000 5 997 -2,3 113 646 113 648 2,3 0,0 11.2 Ajourføring af Det Forenede Kongeriges bidrag På grundlag af udtrædelsesaftalens artikel 148 vil Det Forenede Kongerige foretage betalinger til Unionen for at dække sin andel af de udestående forpligtelser forud for 2021, der skal betales i 2022, samt sin andel af Unionens forpligtelser (såsom pensioner) og finansielle eventualforpligtelser. Det Forenede Kongeriges samlede bidrag vil også omfatte de betalinger, som Den Europæiske Union skal foretage til Det Forenede Kongerige eller omvendt i forbindelse med korrektioner og tilpasninger af egne indtægter for regnskabsårene før 2021. I forhold til de beløb, der er angivet i budgetforslaget for 2022, medfører det ajourførte overslag over Det Forenede Kongeriges bidrag en stigning på 326 659 051 EUR og udgør i alt 11 016 705 653 EUR. Denne stigning skyldes følgende: a) de ajourførte beløb vedrørende fakturaen fra september, som blev fremsendt til Det Forenede Kongerige den 16. september 2021, med fem rater, der skal betales i 2022, og b) overslaget over Det Forenede Kongeriges bidrag til personalepensioner og andre beskæftigelsesrelaterede ydelser for 2021, der skal betales for første gang i 2022, jf. afsnit 11.1 ovenfor. Sidstnævnte overslag er baseret på Det Forenede Kongeriges andel af udgifterne til personalepensioner og andre beskæftigelsesrelaterede ydelser, som EU-ansatte har optjent indtil den 31. december 2020 (udtrædelsesaftalens artikel 142, stk. 6). Det anslåede bidrag fra Det Forenede Kongerige opføres på budgettets indtægtsside som en del af den budgetpost, hvor alle Det Forenede Kongeriges bidrag som følge af udtrædelsesaftalen er indeholdt (indtægtspost 6 6 0 2).

Henvisning til artikel i udtrædelsesaftalen 2022 Det Forenede Kongeriges samlede foreløbige bidrag for 2022, hvoraf: 11 016 705 653 1. UF forud for 2021 (herunder finansielle nettokorrektioner) Art. 140 10 818 886 434 2. Unionens forpligtelser/pensioner* Art. 142 253 964 699 3. Korrektioner og tilpasninger af egne indtægter, hvoraf: 18 872 784 3.1 Overskud/underskud for 2020 Art. 136, stk. 3, litra a) -136 604 402 3.2 Ajourføringer af korrektionen til fordel for Det Forenede Kongerige (2018-2019) Art. 136 p.m. 3.3. Moms og BNI Art. 136 137 400 327 3.4. TEI Art. 136, art. 140, stk. 4 18 076 859 4. Bøder Art. 141 -33 609 512 5. Eventualforpligtelser, hvoraf: 5.1 EIB's eksterne lånemandat, EFSI, EFSD, lån (garantifonde) Art. 143 p.m. 5.2 Finansielle instrumenter Art. 144 p.m. 5.3 Retssager (inkl. bøder) Art. 147 p.m. 6. EKSF-nettoaktiver Art. 145 -36 656 456 7. EIF-investeringer Art. 146 -6 609 097 8. Adgang til netværk/systemer/databaser** Art. 49, stk. 2, art. 50 og 53, art. 62, stk. 2, art. 63, stk. 1, litra e), art. 63, stk. 2, art. 99, stk. 3, art. 100, stk. 2 1 856 801 * Beløbet på 225 mio. EUR opføres på EU-budgettet som formålsbestemte indtægter. ** Opføres på EU-budgettet som formålsbestemte indtægter. 11.3 Overførsel af Det Europæiske Kul- og Stålfællesskabs nettoaktiver I henhold til udtrædelsesaftalens artikel 145 er Unionen over for Det Forenede Kongerige ansvarlig for sin andel af Det Europæiske Kul- og Stålfællesskabs (EKSF) nettoaktiver under afvikling pr. 31. december 2020, der beløber sig til 183 282 282 EUR. Den dertil knyttede tilbagebetaling sker i fem lige store årlige rater på 36 656 456 EUR fra 2021 til 2025. Disse tilbagebetalinger skal udlignes fuldt ud ved overførsel af Det Forenede Kongeriges andel af EKSF's nettoaktiver til Unionens budget i form af årlige bidrag fra 2021 til 2025. Med henblik herpå opføres bidragene fra EKSF under afvikling under indtægtsposten (6 6 0 4) for fuldt ud at udligne virkningerne af de tilsvarende reduktioner, som der er taget hensyn til i Det Forenede Kongeriges bidrag til Unionens årlige budget, og som er opført under budgetpost 6 6 0 2. EUR Indtægtspost Betegnelse Beløb 6 6 0 4 Bidrag fra Det Europæiske Kul- og Stålfællesskab (EKSF) under afvikling 36 656 456 I alt 36 656 456 12.Yderligere ændring af budgetkontoplanen og budgetanmærkningerne 12.1 Det europæiske år for unge I lyset af det europæiske år for unge 2022 og kommende lovgivningsforslag foreslår Kommissionen, at der i budgetanmærkningerne på kapitelniveau medtages henvisninger til forberedelsen og afviklingen af de tilsvarende konkrete foranstaltninger med henblik på de planlagte aktiviteter i 2022 inden for rammerne af Erasmus+-programmet og programmet Det Europæiske Solidaritetskorps. De tilsvarende budgetanmærkninger fremgår af budgetbilaget. 12.2 Foreslåede ændringer i FÆB nr. 6/2021 I forslag til ændringsbudget nr. 6/2021 foreslog Kommissionen at tilpasse budgetanmærkningerne og budgetkontoplanen efter anmodninger fra specifikke medlemsstater om overførsel af midler i henhold til artikel 14 og 26 i forordningen om fælles bestemmelser. Ved denne ændringsskrivelse foreslår Kommissionen at opføre de samme ændringer i budgetforslaget for 2022. De tilsvarende budgetanmærkninger fremgår af budgetbilaget. 12.3 Tilpasninger som følge af vedtagelsen af sektorspecifikke retsgrundlag Det foreslås, at budgetanmærkningerne ajourføres efter den nylige vedtagelse af sektorspecifikke retsgrundlag, som der ikke var taget hensyn til i BF 2022. Desuden ajourføres EFTA-bilaget til EU-budgettet, således at det afspejler EØS-EFTA-staternes endelige deltagelse i EU-programmer i overensstemmelse med i) protokol 31 til EØS-aftalen og vedtagelsen af på hinanden følgende afgørelser truffet af Det Blandede EØS-Udvalg og ii) kommende ændringer af protokol 32 til EØS-aftalen, som fastlægger de finansielle bestemmelser for gennemførelsen af EØS-aftalens artikel 82, herunder et ekstraordinært bidrag fra EØS-EFTA-staterne, der står i forhold til lån inden for rammerne af NextGenerationEU til Horisont Europa og EU-civilbeskyttelsesmekanismen, samt en revideret beregning af EFTA-staternes finansielle bidrag til afslutningsposterne under hensyntagen til Det Forenede Kongeriges udtræden. De tilsvarende ændringer fremgår af budgetbilaget. 12.4 Pilotprojekter og forberedende foranstaltninger Som anført i brevet om gennemførlighed af 17. november 2020 var Kommissionen af den opfattelse, at forpligtelses- og betalingsbevillingerne vedrørende pilotprojekter og forberedende foranstaltninger vedtaget under budgettet for 2021, som Kommissionen vurderede som "kategori C" — dvs. fuldt ud omfattet af et retsgrundlag eller hvis idéer behandles på anden vis — kunne overføres til de relevante budgetposter for de eksisterende programmer til finansiering af de foreslåede aktiviteter. Disse dertil knyttede bevillinger på budgettet for 2021 er blevet overført ved budgetmyndighedens bevillingsoverførsel DEC 1/2021, der blev vedtaget af Europa-Parlamentet og Rådet i april 2021. Eftersom betalingsbevillingerne til de eksisterende programmer i BF 2022 allerede omfatter finansieringen af disse initiativer i 2022, foreslås det i denne ændringsskrivelse som en teknisk korrektion at annullere betalingsbevillingerne under PP 09 21 03. i EUR Budgetpost Betegnelse Forpligtelsesbevillinger Betalingsbevillinger PP 09 21 03 Pilotprojekt — Vurdering af mulighederne for anvendelse af brint i skibsfart 0 -135 000 I alt 0 -135 000 For så vidt angår budgetkontoplanen bør der også tages hensyn til disse overførsler i budgetdokumenterne for 2022. Kommissionen foreslår derfor at tilpasse budgetkontoplanen ved at overføre og annullere den forberedende foranstaltning og otte pilotprojekter, der blev oprettet i 2021.